Eikö kukaan Suomessa ole kiinnostunut tekemään taide-elokuvaa, kysyy Markus Holkko.

Satuin katsomaan Yle Areenasta virolaisen Veiko Õunpuun elokuvan Pyhän Tonin kiusaus ja vakuutuin. Elokuva on unenomainen tarina keski-ikäisen miehen harhailusta omassa elämässään – minuuden ja ihmisyyden tarkkailusta eettiseltä ja moraaliselta pohjalta, mitä hän reflektoi kohtaamiensa ihmisten avulla. Tämä ilmeisesti osin myös suomalaisrahoitteinen elokuva oli Viron ehdokas parhaan ulkomaisen elokuvan Oscar-palkinnon saajaksi vuonna 2011.